van jane hanarde en
robbeert van jandraine
Het zijn comen in recht voer meye en scepen van loeven inde banck ald jan
hanarde die jonge die na den rechte der stat va loeve beleidt es tot den
goeden raes wilen van tombelle henrix soen in deen zijde en de voirscr
henrick van tombelle in dande alse van seken renten die de voirs jan
hanarde den voirscr henricken yesch mids machte van sinen voirs beleide
die de voirs henrick den voirs rase sinen soen geloeft hadde in huwe
liker vorwerden met joffr johannen van wairhant die de voirs raes
te wive gehadt heeft ende nu te mane heeft robbeert van jandraine
wonen te groet halleer dair tusschen de voirs ptien aensprake
en verantwerden gescieden en die geschiet sijnde worden de selve ptien
gewijst tot hoen thoenisse Ten dage van thoenisse thoende de voirs
jan hanarde dat den huwelic tuschen den voirs wilen rase ende
joffr johanen getracteert en gesloten wart te hanut inde kerke
en dat de voirs henrick van tombelle den voirs rase sinen soene
met der voirs joffr johanen bewijsden en gaf in huwelik vorwde
seker erfliker goede in huysen landen en anden goeden weert sijnde
omtrent xl mudde corens d maten van hanut voert thoende
de voirs jan hanarde dat inden vors huwelik vorwerden vorwarde
was wart also dat de voirs joffr johane den voirs rase ovleefde
dat sij dan voir hoe duwarie hebben soude xx mudde corens d
maten van hanut die hoir de voirs henrick bewisen soude op
goede pande Behoudelic dien dat hoir van dien xx mudde afslach
doen soude iiii mudde corens d maten van hanut die de bastarde
bruede joffr johanen voirs op hoir goede houden waen welke
iiii mudde corens de voirs henrick van tombelle geloefde ende
toeseyde in huweliker vorwairden te lossen en te quiten bynnen
enen jae doen naestcomen vander voirs joffr johane goede met
lxxx gripen op also wart dat de voirs joff johane gheen wittige
gebuerte en hadde vanden voirs rase dat na hair doet die lxxx
gripen weder om comen souden aen den voirs henricken oft sijn erf
genamen oft dat de selve henrick oft zijn erfgename d voe heffen
souden na der voirs joffr johanen doot op hoe goede iiii mudde
coens hanutste mate de voirs henrick van tombelle thoende met
enen scepen brieve van recoerde die de scepen van tyetels inde lande
van namen bij hanut besegelt hadden inden welken brieve begrepen
was dat de voirs henrick den voirs rase sinen soen bewijst hadde seker
erflike goede inden lande van namen gelegen in vervullingen der voirs
huweliker vorwerden en in manien van duwarie pontende voert
de voirs henrick so waer de voirs bewijsenisse der voirs joffr
johanen voir hoe voirs duwarie niet genoech en wae dat hij dat
voldoen woude met anden goeden goeden ter taxacien van goeden